CELEX: 62018CA0447
Language: lv
Date: 2019-12-18 00:00:00
Title: Lieta C-447/18: Tiesas (trešā palāta) 2019. gada 18. decembra spriedums (Najvyšší súd Slovenskej republiky (Slovākija) lūgums sniegt prejudiciālu nolēmumu) – UB/Generálny riaditeľ Sociálnej poisťovne Bratislava (Lūgums sniegt prejudiciālu nolēmumu – Sociālais nodrošinājums – Sociālā nodrošinājuma sistēmu koordinācija – Regula (EK) Nr. 883/2004 – 3. pants – Materiālā piemērošanas joma – Vecuma pabalsts – Darba ņēmēju brīva pārvietošanās Eiropas Savienībā – Regula (ES) Nr. 492/2011 – 7. pants – Vienlīdzīga attieksme pret valsts un migrējošiem darba ņēmējiem – Sociālās priekšrocības – Dalībvalsts tiesību akti, kas paredz “pabalsta sporta jomas pārstāvjiem” piešķiršanu tikai šīs valsts pilsoņiem)

24.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 61/10
            
         
      Tiesas (trešā palāta) 2019. gada 18. decembra spriedums (Najvyšší súd Slovenskej republiky (Slovākija) lūgums sniegt prejudiciālu nolēmumu) – UB/Generálny riaditeľ Sociálnej poisťovne Bratislava
      (Lieta C-447/18) (1)
      
      (Lūgums sniegt prejudiciālu nolēmumu - Sociālais nodrošinājums - Sociālā nodrošinājuma sistēmu koordinācija - Regula (EK) Nr. 883/2004 - 3. pants - Materiālā piemērošanas joma - Vecuma pabalsts - Darba ņēmēju brīva pārvietošanās Eiropas Savienībā - Regula (ES) Nr. 492/2011 - 7. pants - Vienlīdzīga attieksme pret valsts un migrējošiem darba ņēmējiem - Sociālās priekšrocības - Dalībvalsts tiesību akti, kas paredz “pabalsta sporta jomas pārstāvjiem” piešķiršanu tikai šīs valsts pilsoņiem)
      (2020/C 61/11)
      Tiesvedības valoda – slovāku
      
         Iesniedzējtiesa
      
      Najvyšší súd Slovenskej republiky
      
         Pamatlietas puses
      
      
         Prasītājs: UB
      
         Atbildētājs: Generálny riaditeľ Sociálnej poisťovne Bratislava
      
         Rezolutīvā daļa
      
      
                  1)
               
               
                  Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu 3. panta 1. punkta d) apakšpunkts ir jāinterpretē tādējādi, ka pabalsts, kas tiek maksāts noteiktiem augstas klases sportistiem, kuri ir pārstāvējuši dalībvalsti vai tās juridiskās priekšteces starptautiskās sporta sacensībās, neietilpst jēdzienā “vecuma pabalsts” šīs tiesību normas izpratnē un līdz ar to ir izslēgts no šīs regulas piemērošanas jomas.
               
            
                  2)
               
               
                  Eiropas Parlamenta un Padomes Regulas (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā 7. panta 2. punkts ir jāinterpretē tādējādi, ka tam ir pretrunā tāds dalībvalsts tiesiskais regulējums, kurā pabalsta piešķiršana noteiktiem augstas klases sportistiem, kas ir pārstāvējuši šo dalībvalsti vai tās juridiskās priekšteces starptautiskās sporta sacensībās, tostarp ir pakļauta nosacījumam, ka pieteikuma iesniedzējam ir minētās dalībvalsts pilsonība.
               
            
         (1)  OV C 328, 17.9.2018.